# วอร์เนอร์บราเธอส์

บริษัทวอร์เนอร์บราเธอส์เอนเทอร์เทนเมนต์| ตราสัญลักษณ์ที่เริ่มใช้ตั้งแต่เดือนเมษายน ค.ศ. 2023 เนื่องในวาระครบรอบ 100 ปี ของวอร์เนอร์บราเธอร์ส |
| สำนักงานสตูดิโอของวอร์เนอร์บราเธอส์ในเบอร์แบงก์, แคลิฟอร์เนีย |
| ชื่อทางการค้า | Warner Bros. |
| ชื่อเดิม | * บริษัทวอร์เนอร์บราเธอส์พิกเชอส์ (1923–1967)
* บริษัทวอร์เนอร์บราเธอส์ (1971–1992)
 |
| ประเภท | แผนก |
| อุตสาหกรรม | บันเทิง |
| ก่อนหน้า | บริษัทวอร์เนอร์ฟีเชอส์ |
| ก่อตั้ง | 4 เมษายน 1923 (1923-04-04) |
| ผู้ก่อตั้ง | * แฮร์รี วอร์เนอร์
* อัลเบิร์ต วอร์เนอร์
* แซม วอร์เนอร์
* แจ็ก แอล. วอร์เนอร์
 |
| สำนักงานใหญ่ | 4000 ถนนวอร์เนอร์ เบอร์แบงก์, แคลิฟอร์เนีย สหรัฐ |
| พื้นที่ให้บริการ | ทั่วโลก |
| บุคลากรหลัก | แอนน์ ซาร์นอฟฟ์ (ประธานและซีอีโอ) |
| ผลิตภัณฑ์ | * ภาพยนตร์
* โทรทัศน์
* เพลง
* วิดีโอเกม
* สิ่งพิมพ์
 |
| รายได้ |  13.866 พันล้านดอลลาร์สหรัฐ (2017) |
| รายได้จากการดำเนินงาน |  1.761 พันล้านดอลลาร์สหรัฐ (2017) |
| พนักงาน | ประมาณ 8,000 คน (2014) |
| บริษัทแม่ | วอร์เนอร์บราเธอร์สดิสคัฟเวอร์รี่ |
| แผนก | * วอร์เนอร์บราเธอส์พิกเชอส์กรุป
* วอร์เนอร์บราเธอส์โฮมเอ็นเทอร์เทนเมนต์กรุป
* วอร์เนอร์บราเธอส์เทเลวิชันกรุป
* วอร์เนอร์บราเธอส์โกลเบิลแบรนด์สแอนด์อิกพีเรียนส์
* วอร์เนอร์บราเธอส์โกลเบิลคิดส์, ยังอดัลส์และคลาสสิกส์
* วอร์เนอร์บราเธอส์ดิจิทัลเน็ตเวิร์กส์
* วอร์เนอร์บราเธอส์เทคโนโลยี
* วอร์เนอร์บราเธอส์เทียเทอร์เวนเชอส์
 |
| บริษัทในเครือ | * อัลลอยเอ็นเทอร์เทนเมนต์
* การ์ตูนเน็ตเวิร์กสตูดิโอส์
* ดีซีเอ็นเทอร์เทนเมนต์
* เทิร์นเนอร์เอ็นเทอร์เทนเมนต์
* แฟนเดงโกมีเดีย (30%)
 |
| เว็บไซต์ | www.warnerbros.com |
| **เชิงอรรถ / อ้างอิง** |

**บริษัทวอร์เนอร์บราเธอส์เอ็นเทอร์เทนเมนต์** (อังกฤษ: *Warner Bros. Entertainment Inc.*) (หรือรู้จักกันในชื่อ **วอร์เนอร์บราเธอส์** หรืออักษรย่อ **WB**) เป็นกลุ่มบริษัทผลิตสื่อมวลชนและความบันเทิงขนาดใหญ่สัญชาติอเมริกัน สำนักงานใหญ่ตั้งอยู่ที่ วอร์เนอร์บราเธอส์สตูดิโอส์คอมเพล็กซ์ ใน เบอร์แบงก์, แคลิฟอร์เนีย เป็นแผนกของวอร์เนอร์บราเธอส์ดิสคัฟเวอรี ก่อตั้งเมื่อปี ค.ศ. 1923 โดยพี่น้องวอร์เนอร์ได้แก่ แฮร์รี, อัลเบิร์ต, แซมและแจ็ก วอร์เนอร์ หลังบริษัทก่อตั้งก็ได้กลายเป็นผู้นำอุตสาหกรรมภาพยนตร์อเมริกัน ก่อนจะมีการกระจายไปยังสื่อแอนิเมชัน, โทรทัศน์และวิดีโอเกม เป็นหนึ่งใน "บิกไฟว์" ของสตูดิโอภาพยนตร์อเมริกันรายใหญ่และเป็นสมาชิกของสมาคมภาพยนตร์ (เอ็มพีเอ)

บริษัทเป็นที่รู้จักกันดีในส่วนของแผนกผลิตภาพยนตร์ วอร์เนอร์บราเธอส์พิกเชอส์กรุป ประกอบด้วย วอร์เนอร์บราเธอส์พิกเชอส์, นิวไลน์ซินีมา, เดอะวอร์เนอร์แอนิเมชันกรุป, แคสเซิลร็อคเอ็นเทอร์เทนเมนต์และดีซีฟิล์มส์ นอกจากนี้ ยังมีบริษัทที่ผลิตและเผยแพร่รายการโทรทัศน์และสื่ออื่น ๆ ได้แก่ วอร์เนอร์บราเธอส์เทเลวิชัน, สตูดิโอสร้างแอนิเมชัน วอร์เนอร์บราเธอส์แอนิเมชันและการ์ตูนเน็ตเวิร์กสตูดิโอส์, สำนักพิมพ์หนังสือการ์ตูน ดีซีคอมิกส์, บริษัทพัฒนาและจัดจำหน่ายวิดีโอเกม วอร์เนอร์บราเธอส์อินเทอแรกทีฟเอ็นเทอร์เทนเมนต์, ช่องโทรทัศน์เคเบิล การ์ตูนเน็ตเวิร์ก, อดัลต์สวิม, บูมเมอแรงและเทิร์นเนอร์คลาสสิกมูฟวี และเครือข่ายโทรทัศน์ เดอะซีดับเบิลยู ซึ่งถือหุ้นส่วน 50% ร่วมกับไวอาคอมซีบีเอส วอร์เนอร์บราเธอส์ยังมีแผนกอื่น ๆ ที่เชี่ยวชาญในเรื่องการตีพิมพ์, การขายสินค้า, เพลง, ละครเวทีและสวนสนุก บักส์ บันนี ตัวละครการ์ตูนซึ่งเป็นส่วนหนึ่งการ์ตูนชุด *ลูนีตูนส์* เป็นตัวนำโชคอย่างเป็นทางการของบริษัท

## ประวัติ

### การก่อตั้ง

ชื่อของบริษัทมาจากพี่น้องผู้ก่อตั้งวอร์เนอร์ (เกิดนามสกุล *วอนสกอลาเซอร์* หรือ *วอนซาล* ก่อนการแผลงเป็นอังกฤษ) : ประกอบด้วย แฮร์รี, อัลเบิร์ต, แซมและแจ็ก วอร์เนอร์ แฮร์รี, อัลเบิร์ตและแซมอพยพมากับพ่อแม่ชาวยิวโปแลนด์ของพวกเขาตั้งแต่ยังเด็ก ไปยังแคนานาจาก คราสไนซิเอลซ์, คองเกรสโปแลนด์, ส่วนหนึ่งของจักรวรรดิรัสเซีย เช่นเดียวกับในครอบครัวผู้อพยพอื่น ๆ เด็กบางคนค่อย ๆ ได้รับชื่อที่มาจากการแผลงเป็นอังกฤษของภาษายิดดิชของพวกเขา ชมูเอล วอนซาล กลายเป็น ซามูเอล วอร์เนอร์ ชื่อเล่น แซม

แจ็ก น้องชายคนเล็กเกิดที่ ลอนดอน, ออนทาริโอ พี่ชายคนโตสามคนเริ่มทำธุรกิจโรงภาพยนตร์ หลังได้เครื่องฉายภาพยนตร์ ซึ่งพวกเขาฉายภาพยนตร์ในเมืองเหมืองแร่ของรัฐเพนซิลเวเนียและรัฐโอไฮโอ ในช่วงแรก แซมและอัลเบิร์ต วอร์เนอร์ ลงทุน 150 ดอลลาร์สหรัฐ เพื่อนำเสนอ *ไลฟ์ออฟแอนอเมริกันไฟเออร์แมน* และ *เดอะเกรตเทรนรอบเบอรี* พวกเขาเปิดโรงภาพยนตร์แห่งแรกชื่อว่า เดอะแคสเคด ใน นิวแคสเซิล, เพนซิลเวเนีย เมื่อปี ค.ศ. 1903

### วอร์เนอร์บราเธอร์สดิสคัฟเวอรี

ในเดือนพฤศจิกายน ค.ศ. 2022 เจมส์ กันน์และปีเตอร์ ซาฟราน ได้เข้าดำรงตำแหน่งประธานร่วมและซีอีโอของ ดีซี ฟิล์มส์ ซึ่งต่อมาได้เปลี่ยนชื่อเป็นดีซีสตูดิโอส์ สตูดิโอนี้กลายเป็นหน่วยงานอิสระของวอร์เนอร์บราเธอร์สดิสคัฟเวอรี

เมื่อวันที่ 5 ธันวาคม ค.ศ. 2025 เน็ตฟลิกซ์ประกาศว่ามีความตั้งใจจะซื้อวอร์เนอร์บราเธอร์ส ในมูลค่า 82.7 พันล้านดอลลาร์

## อ้างอิง

## แหล่งข้อมูลอื่น

* เว็บไซต์อย่างเป็นทางการ